ठोस सोने को बगैर किसी समस्या के उबाला जा सकता है। तथापि नाज़ुक रत्नों (जैसे ओपल, मोती, मूंगा और मूनस्टोन) को खौलाने से उनमें दरार या फिर वे क्षतिग्रस्त हो सकते हैं- खासकर जब गहने उबालने से पूर्व शीतल हों । उबालना तब भी अनुचित है जब गहनों पर रत्न गोंद से चिपकाये गए हों क्योंकि ऐसा करने से गोंद नर्म पड़ जाता है । परन्तु अगर आपको अत्यधिक मैले आभूषणों या फिर जिन स्वर्ण आभूषण में ‘मजबूत’ रत्न (जैसे हीरा) शामिल हो की सफाई करनी है तो उबालना प्रमुख विकल्प है। बहुत अधिक पानी उबालने की आवश्यकता नहीं-  गहने सारे पानी में अच्छे से डूब जाये बस इतना पर्याप्त होगा।  जब तक पानी खदकता है, तब तक गहनों को ऐसे बर्तन में रखें जो उबलते पानी से ख़राब ना हो। पायरेक्स या स्टील के बर्तन इस काम के लिए उचित रहेंगे। गहनों को बर्तन में इस तरह रखें ताकि कोई भी गहना एक दूसरे का ढके ना जिससे कि पानी हर गहने के हर कोने तक पहुंचे। जब पानी इतना ठंडा हो जाये की आप आसानी से उसमें हाथ डाल सकें, तब आप गहनों को बाहर निकाल सकते हैं।  इसके पश्चात हर आइटम को कोमल दाँतों वाले ब्रश से रगड़ कर साफ़ करें, नर्म तौलिये से पोंछ कर खुली हवा में पूरी तरह से सूखने के लिए छोड़ें । पानी यदि मटमैला लगता है तो घबराएं ना- बल्कि यह अच्छा है। चूँकि गर्म पानी संचित धूल, मिट्टी, गंदगी को ढीला करती है, ये सभी मैल पानी की सतह पर तैर कर आ जाते हैं। पानी जितना मैला प्रतीत हो, उसका अर्थ है उतनी जमी गंदगी की सफाई।
Know when boiling is appropriate. Bring water to a boil. Wait for the water to cool.